Rubus (fructus)

Rubus, interdum morum et morum silvaticum, est fructus, quem aliqui frutices generis Rubi ferunt; saepius fructus Rubi caesii et Rubi fruticosi sic nominantur (sed non Rubi idaei)."Rubi mora ferunt et alio genere similitudinem rosae quae vocatur cynosbatos. Tertium genus Idaeum vocant Graeci a loco, tenerius quam cetera minoribusque spinis et minus aduncis. Flos eius contra lippitudines inlinitur ex melle et igni sacro; contra stomachi quoque vitia bibitur ex aqua. (Plinius, 16, lxxi, 180). Drupae sunt polypyrenae. Colore mutantur dum maturescunt: primo albi, postea rosei et purpurei sunt, donec maturi lividi et paene nigri fient.

 Proprietates botanicae 
Rubi sunt plantae perennes quae plerumque caules bienniales e radicibus anni prioris ferunt.

Flores vere maturo primaque aestate in racemis ad laterales ramulorum florentium apices generantur. Quisque flos a duobus ad tria centimetra latus est, quinque petalis albis vel roseis pallidis.

 In litteris Latinis 
Rubus in aliquot Latinis aetatis Romae antiquae locis inveniuntur:
Et dare puniceis plena canistra rubis.
Propertius dicitIII 11, 28, et Calpurnius Siculus:
Spes magis arridet: certe ne fraga rubosque
colligerem.IV 31.
Sed Ovidius:
Et in duris haerentia mora rubetis.Metamorphoses, I 105.

 Morus

Notae

 Bibliographia 
 Allen, D. E., et P. Hackney. 2010. "Further fieldwork on the brambles (Rubus fruticosus L. agg.) of North-east Ireland." Irish Naturalists' Journal 31: 18–22.
 Blamey, Marjorie. 1989. The illustrated flora of Britain and northern Europe. Londinii: Hodder & Stoughton. ISBN 978-0-340-40170-5. OCLC 41355268.
 Bushman, B.S., B. Phillips, T. Isbell, B. Ou, J. M. Crane, et S. J. Knapp. 2004. "Chemical composition of caneberry (Rubus spp.) seeds and oils and their antioxidant potential." Journal of Agricultural and Food Chemistry 52, no. 26 (December): 7982–7. . PMID 15612785. S2CID 32100735.
 Harding, Deborah. 2017. "The History of the Blackberry Fruit." Garden Guides, 21 Septembris 2017. Leaf Group Ltd. Textus interretialis.
 Sellappan, S., C. C. Akoh, et G. Krewer. 2002. "Phenolic compounds and antioxidant capacity of Georgia-grown blueberries and blackberries." Journal of Agricultural and Food Chemistry 50 (8): 2432–38. . PMID 11929309.

Nexus externi

sub verbo rubus et sub verbo morum

Categoria:Drupae
Categoria:Fructus
Categoria:Plantae medicinales
Categoria:Rubus